[{"text_idx": "#000009", "text": "Jah, see avas to\u0303epoolest uksi. Kuna olin seoses o\u0303pingutega Saksamaal pikalt Eestist a\u0308ra, oligi esinemisvo\u0303imaluste leidmine minu puhul saatesse mineku u\u0308ks eesma\u0308rk. Esinemisvo\u0303imalusi on mul praegu piisavalt ka seeto\u0303ttu, et to\u0308o\u0308tan alates augustist Rahvusooper Estonia orkestri oboeru\u0308hma kontsertmeistrina. Etendusi on palju, ma\u0308ngida tuleb peaaegu igal o\u0303htul."}, {"text_idx": "#000011", "text": "Pa\u0308rast Tallinna muusikakeskkooli lo\u0303petamist mo\u0303tlesin, mida edasi teha. Siinsed muusikud soovitasid mul minna o\u0303ppima Thomas Indermu\u0308hle juurde, kes on Saksamaal kuulus ja hinnatud oboema\u0308ngija ning ka\u0308inud palju kordi ka Eestis ERSO-ga plaate salvestamas ja meistrikursusi tegemas. Ta on mitte ainult suurepa\u0308rane ma\u0308ngija, vaid ka va\u0308ga hea o\u0303ppejo\u0303ud. Ka\u0308isin talle ette ma\u0308ngimas ja meil tekkis kohe hea klapp. O\u0303ppisin Karlsruhe muusikau\u0308likoolis bakalaureuseo\u0303ppes neli aastat ega vahetaks seda aega mitte millegi vastu."}, {"text_idx": "#000013", "text": "Mida te o\u0303petaja juures ko\u0303ige rohkem hindate?"}, {"text_idx": "#000014", "text": "Seda, kui o\u0303petaja teeb oma to\u0308o\u0308d hingega: suudab innustada, inspireerida, huvituma ja pu\u0308henduma panna. Ko\u0303ige olulisem on muusika vastu huvi tekitada muusikao\u0303pingute alguses. Parajal ma\u0308a\u0308ral peab o\u0303petajas olema ka karmust, otsekohesust ja o\u0303iglast kriitikat, ainult pai teha ei saa. Aga tasakaalukus ja heasu\u0308damlikkus peab sa\u0308ilima."}, {"text_idx": "#000016", "text": "Mul on o\u0303petajatega va\u0308ga vedanud. Minu esimene o\u0303petaja Rakvere Kauri koolis oli Edvin Lips, kes ise ei ole oboema\u0308ngija, aga otsustas hakata minuga oboed o\u0303ppima ning mind va\u0308ga palju inspireeris ja toetas. Muusikakeskkoolis olid mul samuti va\u0308ga head o\u0303petajad Tulike Loorits ja Aleksander Ha\u0308nnika\u0308inen."}, {"text_idx": "#000017", "text": "See oli omamoodi juhus. Kuna alustasin muusikao\u0303pinguid 9-aastaselt plokkflo\u0308o\u0308diga, oleks olnud loogiline ja\u0308tk flo\u0308o\u0308t. Peretuttav, kes La\u0308a\u0308ne-Virumaal orkestrit juhatas, veenis mind, et oboema\u0308ngijaid on va\u0308ga vaja, ning tema ja oma ema soovitusel hakkasingi 11-aastaselt oboed o\u0303ppima. Tagantja\u0308rele vo\u0303in o\u0308elda, va\u0308ga hea, et nii la\u0308ks. Olen aru saanud, et see ongi see, mida ma teha tahan."}, {"text_idx": "#000018", "text": "Kas oboed on raske ma\u0308ngida?"}, {"text_idx": "#000022", "text": "Inglissarve ja oboe d\u2019amore\u2019i, mis on inglissarve ja oboe vahepealne variant, mida orkestrimuusikas peaaegu ei kasutata. Pisut ma\u0308ngin barokkoboed ka."}, {"text_idx": "#000024", "text": "Raske on kedagi va\u0308lja tuua, sest neid on nii palju, igau\u0308hel oma vo\u0303lu. Kuna oboe oli barokiajastul levinud sooloinstrument, on palju repertuaari pa\u0308rit just sellest ajast, mulle selle ajastu muusika va\u0308ga meeldib. Viimasel ajal tunnen, et ka ooperimuusika on mulle ha\u0308sti su\u0308damela\u0308hedane. Viimati ja\u0308ttis kustumatu elamuse Puccini 21. septembril esietendunud ooper \u201eTu\u0308tarlaps kuldsest la\u0308a\u0308nest\u201c, kus ma ka ise orkestris ma\u0308ngisin. Vaimustav oli nii muusika kui ka meiega pikalt to\u0308o\u0308d teinud dirigent ja maailmakuulus tenor Jose Cura, samuti vo\u0303imsad solistid laval."}, {"text_idx": "#000025", "text": "Kas ma\u0308ngite oboed iga pa\u0308ev?"}, {"text_idx": "#000029", "text": "Kui palju kohtab klassikalise muusika kontsertidel noori?"}, {"text_idx": "#000030", "text": "Arvan, et ta\u0308nu \u201eKlassikata\u0308htede\u201c saatele u\u0308ha rohkem. See telekonkurss on klassikalise muusika tutvustamiseks va\u0308ga ta\u0308nuva\u0308a\u0308rne algatus. Samuti nagu muusikapa\u0308ev. Olen neli viimast aastat veetnud ko\u0303ik oktoobrikuud Saksamaal, kus rahvusvahelist muusikapa\u0308eva nii suurelt ei ta\u0308histata. Et u\u0308le Eesti toimub muusikapa\u0308eval 170 tasuta kontserti, on to\u0303epoolest ainulaadne."}]